Diari Oficial de la Generalitat Valenciana


Sumari del DOGV 4762, del 27-05-2004 (2004/5260)

Informació pública de la suspensió de la tramitació i gestió del programa d'actuació integrada i projecte de reparcel·lació de la unitat d'execució del sector industrial El Ferrocarril.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4762

Data del DOGV
:   27-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5260


Organisme emissor
:   Ajuntament d'Albaida

Tipus de document
:   Anunci

Informació pública de la suspensió de la tramitació i gestió del programa d'actuació integrada i projecte de reparcel·lació de la unitat d'execució del sector industrial El Ferrocarril. [2004/F5260]
  
La Junta de Govern Local d'este ajuntament, en la sessió ordinària que va tindre lloc el dia 20 d'abril de 2004, va prendre, entre d'altres, l'acord la part dispositiva del qual es transcriu literalment tot seguit:
  
«4.1. Suspensió de la tramitació i gestió del programa d'actuació integrada i projecte de reparcel·lació relatius al desenvolupament de la unitat d'execució del sector industrial El Ferrocarril.
  
(...) Per tot el que precedeix la Junta de Govern Local, per unanimitat dels cinc membres presents dels cinc que de fet i de dret la integren, acorda:
  
Primer. Suspendre per un termini de sis mesos, comptadors des de la publicació del present acord en el Diari Oficial de la Generalitat Valenciana, la tramitació del projecte de reparcel·lació formulat per Promociones Proingis La Costera, SL, relatiu a l'anomenada primera fase del sector industrial El Ferrocarril d'esta població.
  
Segon. Suspendre, per idèntic termini, els efectes derivats dels acords adoptats l'11 de juliol de 2002, 16 de setembre de 2002 i 5 de febrer de 2003, relatius a l'aprovació del programa d'actuació integrada i documents annexos del sector industrial El Ferrocarril, la signatura del conveni urbanístic entre Proingis i esta administració, i, finalment, a l'aprovació del projecte d'urbanització del mateix sector, així com dels restants actes derivats de l'esmentada tramitació urbanística.
  
Tercer. Encarregar als serveis municipals un estudi que permeta perfilar amb detall l'adaptació de les previsions urbanístiques del Polígon Industrial El Ferrocarril a la nova situació, entesa tant des del punt de vista de la seua gestió, com pel que fa a les noves directrius i conseqüències que se'n deriven de la nova ordenació viària del sector, clarament influenciada por la CN-340.
  
Quart. Notificar este acord als afectats pel sector El Ferrocarril, així com a las sales contencioses administratives pertinents, on es tramiten els recursos interposats per alguns afectats amb relació als expedients urbanístics en qüestió, amb l'objecte de sol·licitar-los la suspensió d'estos. Publicar, així mateix, el present acord en el Diari Oficial de la Generalitat Valenciana, en el tauler d'anuncis de l'ajuntament, així com en un periòdic de difusió habitual en la Comunitat Valenciana.»
  
La qual cosa es fa pública per a general coneixement, tot donant compliment a l'acord de la Junta de Govern Local de 20 d'abril de 2004, i als efectes d'allò establert en l'article 111 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, de 14 de gener.